ai4bharat/Pralekha huggingface dataset:
আবাসনএবংশহরাঞ্চলেরদারিদ্র্যদূরীকরণমন্ত্রক
শহরাঞ্চলে যাতায়াতের প্রবণতা শীর্ষক ত্রয়োদশ আর্বান মোবিলিটি ইন্ডিয়া সম্মেলনের সূচনা
নয়াদিল্লি, ০৯ নভেম্বর, ২০২০
কেন্দ্রীয় আবাসন ও শহরাঞ্চল বিষয়ক প্রতিমন্ত্রী শ্রী হরদীপ সিং পুরী বলেছেন, পরিবেশ-বান্ধব, সুসংবদ্ধ, স্বয়ংক্রিয় এবং চাহিদা অনুযায়ী ব্যক্তি-কেন্দ্রিক যাতায়াতের গতির বিষয়টি আগামীদিনে গুরুত্বপূর্ণ হয়ে উঠতে চলেছে। নতুন প্রযুক্তি যেমন ইন্টেলিজেন্ট ট্রান্সপোর্টেশন সিস্টেম এবং ট্রাফিক ম্যানেজমেন্ট বড় ও মাঝারি মানের শহরগুলিতে মোটরগাড়ির যাতায়াতে গতি বাড়াতে গুরুত্বপূর্ণ হয়ে উঠবে। শ্রী পুরী আজ এখানে শহরাঞ্চলে দ্রূত যাতায়াতের প্রবণতা শীর্ষক ত্রয়োদশ আর্বান মোবিলিটি ইন্ডিয়া সম্মেলনের সূচনা করে ভাষণ দিচ্ছিলেন। সম্মেলনে ফ্রান্সের ইকলোজিকাল ট্রানজিশন বিষয়ক মন্ত্রী মিঃ জোঁ বাপ্টিস্ট জাবারি, মন্ত্রকের সচিব শ্রী দুর্গাশঙ্কর মিশ্র, মেসার্স গেহল সংস্থার প্রতিষ্ঠাতা ও উপদেষ্টা অধ্যাপক জান গেহল প্রমুখ উপস্থিত ছিলেন।
সম্মেলনে শ্রী পুরী বলেন, চলতি কোভিড-১৯ মহামারীর প্রেক্ষিতে ভারতে শহরাঞ্চলীয় গতিশীলতায় এক আচার-আচরণগত পরিবর্তন আসতে চলেছে। এই পরিস্থিতি দীর্ঘমেয়াদী উন্নয়নের উদ্দেশ্য পূরণে শহরাঞ্চলের পরিবহণ ব্যবস্থায় গতি আনতে সুযোগ এনে দিয়েছে। স্বয়ং প্রধানমন্ত্রী শ্রী নরেন্দ্র মোদী আত্মনির্ভর ভারত গঠনের লক্ষ্যে কোভিড চ্যালেঞ্জ পরিস্থিতিকে সুযোগে পরিণত করার পরামর্শ দিয়েছেন। একই সঙ্গে, শহরাঞ্চলে পরিবহণে গতি এলে কর্মসংস্থান সৃষ্টির পাশাপাশি, আর্থিক ক্ষেত্রেও বড় প্রভাব ফেলবে।
ভারতে খুব শীঘ্রই নতুন প্রজন্মের গতিশীল পরিবহণ ব্যবস্থা চালু হতে চলেছে, যা শহরাঞ্চলীয় যাতায়াতে গতি আনতে পর্যাপ্ত বলে মনে করা হচ্ছে।
এক পরিসংখ্যান দিয়ে মন্ত্রী আরও জানান, বিভিন্ন সমীক্ষায় দেখা গেছে, শহরাঞ্চলে নিত্য যাত্রীদের ১৬-৫৭ শতাংশই পায়ে হেঁটে যাতায়াত করেন এবং শহর এলাকার আয়তনের ওপর নির্ভর করে ৩০-৪০ শতাংশ সড়ক ব্যবহারকারী সাইকেল ব্যবহার করেন। সুতরাং, এই সুযোগকে কাজে লাগানো যেতে পারে। এর ফলে, পথচারী এবং সাইকেল আরোহী উভয়েই লাভবান হবেন। তিনি অবশ্য শহরাঞ্চলে গতিশীল যাতায়াতের জন্য সাধারণ মানুষের ভাড়া হিসাবে খরচ করার আর্থিক স্বচ্ছলতার বিষয়টিও বিবেচনায় রাখার কথা বলেন। সম্মেলনে কোভিড-১৯ এর সময় শহরাঞ্চলীয় পরিবহণ ব্যবস্থায় উদ্ভাবনের ক্ষেত্রে পুরস্কারের কথা ঘোষণা করা হয়।
ভূ-বিজ্ঞানমন্ত্রক
প্রবল ঘূর্ণিঝড় "নিভার" বঙ্গোপসাগরের উপর অবস্থান করছে - 
বঙ্গোপসাগরের দক্ষিণ-পশ্চিমাঞ্চলে সমুদ্র উত্তাল হওয়ায় তামিলনাডু, পুদুচেরি ও অন্ধপ্রদেশের দক্ষিণ সমুদ্র উপকূলের পরিস্থিতি উদ্বেগজনক
নতুন দিল্লি, ২৫ নভেম্বর, ২০২০
কেন্দ্রীয় আবহাওয়া দপ্তরের সাইক্লোন ওয়ার্নিং ডিভিশনের পক্ষ থেকে এক বার্তায় জানানো হয়েছে যে, প্রবল ঘূর্ণিঝড় "নিভার" বঙ্গোপসাগরের দক্ষিণ পশ্চিম দিক থেকে তার গতি বাড়িয়ে পশ্চিম ও উত্তর-পশ্চিম দিকে অগ্রসর হচ্ছে। এই ঘূর্ণিঝড় করাইকল এবং মামাল্লাপুরাম হয়ে আজ মধ্যরাত থেকে আগামী কাল সকালের মধ্যে তামিলনাডু ও পুদুচেরির সমুদ্র উপকূল অতিক্রম করবে। ঘূর্ণিঝড়ের গতিবেগ থাকবে ঘন্টায় ১২০ থেকে ১৩০ কিলোমিটার।
এর প্রভাবে আজ ও আগামীকাল বজ্রবিদ্যুৎ সহ বৃষ্টির সম্ভাবনা রয়েছে তামিলনাডু, পুদুচেরি, করাইকল ও অন্ধ্র প্রদেশের দক্ষিণ উপকূল ছাড়াও রায়ালাসিমা ও তেলেঙ্গানায়। বিক্ষিপ্তভাবে ভারী বৃষ্টির সম্ভাবনা রয়েছে তামিলনাডু ও পুদুচেরির উত্তর উপকূলবর্তী এলাকাতেও।
প্রবল ঘূর্ণিঝড়ের প্রভাবে সমুদ্র উত্তাল হয়ে উঠেছে। তামিলনাডু ও পুদুচেরির উত্তর পূর্ব উপকূলে সমুদ্রের ঢেউ এক থেকে দেড় মিটার পর্যন্ত হতে পারে বলে আশঙ্কা করা হচ্ছে। সমুদ্র উপকূলবর্তী অঞ্চলের বাসিন্দাদের সতর্ক করে দেওয়া হয়েছে। মৎস্যজীবীদের সমুদ্রের যাওয়ার ক্ষেত্রে কঠোরভাবে নিষেধাজ্ঞা জারি করা হয়েছে।
প্রধানমন্ত্রীরদপ্তর
পরিবেশ বান্ধব এবং সংসুহত উন্নয়নের সঙ্গে যাঁরা জড়িত তাঁদের প্রশংসা প্রধানমন্ত্রীর
নয়াদিল্লি, ০৫ নভেম্বর, ২০২২
প্রধানমন্ত্রী শ্রী নরেন্দ্র মোদী পরিবেশ বান্ধব এবং সংসুহত উন্নয়নের সঙ্গে যাঁরা জড়িত তাঁদের প্রশংসা করেছেন। শ্রী মোদী বলেন, এ থেকে বুনিয়াদি ধাঁচে নির্মাণ ও সক্রিয় অর্থব্যবস্থা উভয়ই গতি পাবে।
সীমান্ত সড়ক সংস্থার এক ট্যুইটের জবাবে প্রধানমন্ত্রী বলেন;
“বুনিয়াদি ধাঁচে নির্মাণ ও সক্রিয় অর্থব্যবস্থা উভয়ই গতি পাবে। এই কাজের সঙ্গে যুক্ত সকলের প্রশংসা করি।”
(PG/PM/ NS
প্রধানমন্ত্রীরদপ্তর
পার্সি নববর্ষ, নভরোজ উপলক্ষে প্রধানমন্ত্রী দেশবাসীকে শুভেচ্ছা জানিয়েছেন
নতুন দিল্লি, ১৬ আগস্ট, ২০২১
পার্সি নববর্ষ, নভরোজ উপলক্ষে প্রধানমন্ত্রী শ্রী নরেন্দ্র মোদী দেশবাসীকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন;
“পার্সি নববর্ষের শুভেচ্ছা। সুখ, সমৃদ্ধি এবং সুস্বাস্থ্য পূর্ণ এক নতুন বছরের জন্য প্রার্থনা জানাই। বিভিন্ন ক্ষেত্রে পার্সি সম্প্রদায়ের আসামান্য অবদানের কথা ভারত সবসময় মনে রাখবে।
নভরোজের শুভেচ্ছা!”
CG/SS/SKD/
(
বিজ্ঞানওপ্রযুক্তিমন্ত্রক
অতিক্ষুদ্র, ক্ষুদ্র ও মাঝারি শিল্পোদ্যোগের জন্য গবেষণা ও উন্নয়নে গুরুত্ব দিয়ে আয়োজিত একটি ওয়েবিনারে কৃষি সংক্রান্ত যন্ত্রপাতির আমদানির ওপর নির্ভরতা কমানোর বিষয়ে গুরুত্ব দেওয়া হয়েছে
নয়াদিল্লি, ২৫ আগস্ট, ২০২০
দুর্গাপুরের সিএসআইআর-সিএমইআরআই-এর নির্দেশক অধ্যাপক  হরিশ হিরানি, লুধিয়ানার এমএসএমই-ডিআই-এর ডেপুটি ডিরেক্টর শ্রী আর কে পারমার এবং পাঞ্জাব স্টেট এগ্রিকালচার ইমপ্লিমেন্টস-এর চেয়ারম্যান শ্রী বলদেব সিং আজ একটি ওয়েবিনারে অংশগ্রহণ করেছেন। এই ওয়েবিনারে কৃষি সংক্রান্ত যন্ত্রপাতি বিদেশ থেকে আমদানি করার পরিবর্তে দেশে উৎপাদনের জন্য গবেষণা ও উন্নয়নের বিষয় নিয়ে আলোচনা হয়েছে।
সিএসআইআর-সিএমইআরআই কৃষি সংক্রান্ত যন্ত্রপাতির উন্নয়নমূলক বিভিন্ন উদ্যোগ নিয়েছে, অধ্যাপক হিরানি সে বিষয়ে বিস্তারিতভাবে এই ওয়য়েবিনারে জানিয়েছেন। তিনি বলেছেন, বিজ্ঞান, অর্থনীতি এবং সমাজ একযোগে কাজ করলে দেশের অর্থনৈতিক চিত্রপটের পরিবর্তন ঘটবে। কৃষি বিপ্লবের সময় তাদের সংস্থার উদ্ভাবিত 'স্বরাজ’ ট্র্যাক্টরের প্রসঙ্গ তিনি উল্লেখ করেছেন। এই ট্র্যাক্টর কৃষি শক্তি ট্র্যাক্টরের বিকল্প হিসেবে কাজ করছে। ডঃ হিরানি শাকসব্জি চাষের ক্ষেত্রে বিভিন্ন উদ্ভাবনী কৃষি প্রযুক্তির কথা উল্লেখ করেছেন। এছাড়া, বাগিচাগুলিতে ব্যবহৃত বিভিন্ন যন্ত্রপাতি, পুনর্নবীকরণযোগ্য শক্তির মাধ্যমে বিভিন্ন হিমঘর চালানো , পাতা সংগ্রহের ব্যবস্থা এবং স্বয়ংক্রিয় পদ্ধতিতে জৈব সার উৎপাদনের প্রক্রিয়া নিয়েও তিনি বিস্তারিতভাবে জানিয়েছেন।
কৃষকদের আয় বৃদ্ধি করতে এবং তাঁদের উৎপাদিত ফসল যাতে যথাযথ দাম পায়, তার জন্য সিএসআইআর-সিএনইআরআই কৃষি পরবর্তী প্রযুক্তি উদ্ভাবন করেছে। এই প্রযুক্তি উত্তর-পূর্ব ভারতের মিজোরাম, অরুণাচল প্রদেশ এবং মণিপুরে ব্যবহার করা হচ্ছে। এর ফলে, ঐসব রাজ্যের আর্থ-সামাজিক ক্ষেত্রে যথেষ্ট প্রভাব পড়েছে, যার সাহায্যে স্থানীয় মানুষ, বিশেষত মহিলারা মূল অর্থনৈতিক কর্মকাণ্ডে যুক্ত হতে পেরেছেন।
ডঃ হিরানি আরও জানিয়েছেন, সেপ্টেম্বর মাসে তাঁরা একটি অত্যাধুনিক বৈদ্যুতিন ট্র্যাক্টর আনতে চলেছেন। এর সাহায্যে বর্তমানের ডিজেল-চালিত ট্র্যাক্টরের যুগের অবসান ঘটবে। ডঃ হিরানি অতিক্ষুদ্র, ক্ষুদ্র ও মাঝারি শিল্পোদ্যোগীদের তাঁদের বিভিন্ন ধারনা এবং প্রযুক্তি সম্পর্কে জানাতে বলেছেন যার মাধ্যমে সিএসআইআর-সিএমইআরআই আরও উন্নত প্রযুক্তি উদ্ভাবন করতে পারবে। এর ফলে, প্রযুক্তিগত অর্থনীতির ক্ষেত্রে নতুন যুগের সূচনা হবে। কৃষিক্ষেত্রের ভবিষ্যৎ কৃত্রিম মেধা, দক্ষ বৈদ্যুতিন পদ্ধতি ব্যবহার এবং অন্যান্য স্বয়ংক্রিয় ব্যবস্থাপনা বলে উল্লেখ করে ডঃ হিরানি জানিয়েছেন, তাঁদের সংস্থা এ সংক্রান্ত গবেষণা ও উন্নয়নের বিষয়ে কাজ করে চলেছে। বর্তমানে কৃষি ক্ষেত্রে যে সমস্ত সঙ্কট এবং বাধা-বিপত্তির সম্মুখীন হতে হচ্ছে, সেগুলি থেকে উত্তরণের জন্য বিজ্ঞানীরা প্রয়োজনীয় পরিবর্তন নিয়ে কাজ করে চলেছেন।
শ্রী বলদেব সিং এবং শ্রী আর কে পারমার, সিএসআইআর-সিএমইআরআই-এর বিভিন্ন উদ্ভাবনের বিষয়ে অত্যন্ত উৎসাহ দেখিয়েছেন। শ্রী সিং, ডঃ হিরানিকে এই উদ্যোগ অব্যাহত রাখার আহ্বান জানিয়েছেন౼ যাতে দেশের ভৌগোলিক, মৃত্তিকাগত এবং আর্থ-সামাজিক দিকগুলি বিবেচনা করে কৃষক সম্প্রদায়ের বিভিন্ন সমস্যার সমাধান করা যায়।
(CG/CB/DM
স্বাস্থ্যওপরিবারকল্যাণমন্ত্রক
কোভিড-১৯ এর বিষয়ে সর্বশেষ তথ্য
নতুন দিল্লি, ২২ আগস্ট, ২০২১
দেশজুড়ে টিকাকরণ অভিযানে এ পর্যন্ত ৫৮ কোটি ১৪লক্ষ টিকা দেওয়া হয়েছে।
গত চব্বিশ ঘন্টায় নতুন করে সংক্রমিত হয়েছেন ৩০,৯৪৮ জন।
মোট সংক্রমিতের মাত্র ১.০৯% এখন চিকিৎসাধীন, ২০২০র মার্চের পর থেকে যা সব থেকে কম ।
ভারতে চিকিৎসাধীন সংক্রমিতের সংখ্যা বর্তমানে ৩লক্ষ ৫৩হাজার ৩শো ৯৮জন, গত ১৫২ দিনের মধ্যে যা সর্বনিম্ন ।
বর্তমানে কোভিড মুক্ত হওয়ার হার ৯৭.৫৭%, ২০২০র মার্চের পর থেকে যা সর্বোচ্চ
সারা দেশে এ পর্যন্ত মোট সুস্থ হয়েছেন ৩ কোটি ১৬ লক্ষ ৩৬হাজার ৪৬৯ জন। গত চব্বিশ ঘন্টায় আরোগ্য লাভ করেছেন ৩৮হাজার ৪৮৯ জন।
সাপ্তাহিক সংক্রমিতের হার ৫৪ দিন ধরে ৩ শতাংশের নিচে রয়েছে, বর্তমানে ২%।
দৈনিক সংক্রমিতের হার গত ২৭ দিন ধরে ৩%র কম౼আজ এই হার ১.৯৫%।
নমুনা পরীক্ষার ক্ষমতা বেড়েছে, মোট নমুনা পরীক্ষা হয়েছে ৫০কোটি ৬২লক্ষ ।
CG/CB/
(
কয়লামন্ত্রক
সরকার খনি ক্ষেত্রের প্রকৃত সম্ভাবনা উপলব্ধি করে পরিকাঠামোগত সংস্কার করতে চলেছে : শ্রী প্রহ্লাদ যোশী
নতুন দিল্লী, ২ ডিসেম্বর, ২০২০
কেন্দ্রীয় কয়লা মন্ত্রী শ্রী প্রহ্লাদ যোশি বলেছেন খনি ক্ষেত্রে প্রকৃত সম্ভাবনার কথা উপলব্ধি করে সরকার এর পরিকাঠামোগত সংস্কার করতে চলেছে। শ্রী যোশী আজ গ্লোবাল মাইনিং সামিট ও ইন্টারন্যাশনাল মাইনিং এন্ড মেশিনারী এক্সিবিশনের উদ্বোধন করেন। তিনি বলেন, খনিজ খাতে প্রস্তাবিত পরিকাঠামোর পরিবর্তন করে বেসরকারি উদ্যোগকে স্বাগত জানানো হবে। ব্লক নিলামের জন্য প্রয়োজনীয় পদক্ষেপ গ্রহণ করা হবে।
সরকারের সক্রিয় সংস্কার পদ্ধতির কথা উল্লেখ করে শ্রী যোশী বলেন, চলতি বছরের মার্চে একটি উল্লেখযোগ্য সময়কালে কাজের খনিগুলির ইজারা প্রচুর পরিমাণে শেষ করতে হয়েছিল এবং সেগুলি নিলামের ব্যবস্থা করতে হয়েছিল। সরকার সেই সময় একটি অধ্যাদেশ জারি করে খনি শিল্পকে পুনরুজ্জীবিত করতে বহুবিধ পদক্ষেপ গ্রহণ করেছিল। যা কর্মসংস্থান সৃষ্টির ক্ষেত্রে সহায়ক হয়ে উঠেছিল।
প্রতিরক্ষামন্ত্রক
সৈনিক স্কুল স্থাপন
নয়াদিল্লি, ২৫ মার্চ, ২০২২
কেন্দ্র বিভিন্ন অসরকারি সংগঠন / বেসরকারি বিদ্যালয় / রাজ্য সরকারগুলির সঙ্গে যৌথ অংশীদারিত্বে ১০০টি নতুন সৈনিক স্কুল স্থাপনের প্রস্তাবে অনুমোদন দিয়েছে। ষষ্ঠ শ্রেণী থেকে এই স্কুলগুলিতে পঠনপাঠন শুরু হবে। সৈনিক স্কুল সোসাইটির আওতায় রাজ্য ও কেন্দ্রশাসিত অঞ্চলে স্কুলগুলি গড়ে উঠবে। এই স্কুলগুলিতে প্রতিরক্ষা মন্ত্রক প্রতিটি ক্লাসের মোট শিক্ষার্থীর ৫০ শতাংশকে মেধার ভিত্তিতে প্রতি বছর ৪০ হাজার টাকা করে বৃত্তি দেবে।
রাজ্যগুলির মোট জেলার সংখ্যার ওপর ভিত্তি করে কোন রাজ্যে কত সৈনিক স্কুল স্থাপন করা হবে সে বিষয়ে সিদ্ধান্ত নেওয়া হবে। উৎসাহী অসরকারি সংগঠন / বেসরকারি বিদ্যালয় / রাজ্য সরকারকে এই প্রকল্পের জন্য আবেদন করতে হবে। এক্ষেত্রে সৈনিক স্কুল সোসাইটির সঙ্গে সমঝোতাপত্র স্বাক্ষর করে নির্দিষ্ট নিয়মের ওপর ভিত্তি করে স্কুলগুলি গড়ে তোলা হবে।
লোকসভায় আজ শ্রী জুয়েল ওরাওঁ এবং অন্যান্যদের প্রশ্নের লিখিত জবাবে এই তথ্য জানিয়েছেন প্রতিরক্ষা দপ্তরের প্রতিমন্ত্রী শ্রী অজয় ভাট।
CG/CB/DM/
(Visitor Counter : 98
প্রতিরক্ষামন্ত্রক
বায়ুসেনা প্রধানের রাশিয়া সফর
নয়াদিল্লি, ০৮ জুলাই, ২০১৯
বায়ুসেনা প্রধান, চিফ অফ স্টাফ কমিটির চেয়ারম্যান বীরেন্দ্র সিং ধানোয়া রাশিয়ার সঙ্গে দ্বিপাক্ষিক সৌহার্দ্যপূর্ণ সম্পর্ক বজায় রাখার অঙ্গ হিসেবে আগামীকীল ৯ থেকে ১২ই জুলাই সেদেশ সফর করবেন।
সফরকালে বায়ুসেনা প্রধান প্রয়োগ এবং প্রশিক্ষণ সংক্রান্ত বিভিন্ন ইউনিট ঘুরে দেখবেন। তিনি রুশ প্রশিক্ষণ বিমান ওয়াইএকে-১৩০এ চড়ার পাশাপাশি রুশ সামরিক বাহিনীর উচ্চপদস্হ কর্মকর্তাদের সঙ্গে মতবিনিময় করবেন।
শ্রী ধানোয়ার এই সফর দ্বিপাক্ষিক প্রতিরক্ষা ক্ষেত্রে সহযোগিতার নতুন উদ্যোগের সূচনা করবে এবং দুই দেশের বিমানবাহিনীর মধ্যে সম্পর্ককে দৃঢ় করার পাশাপাশি গঠনমূলক আদান-প্রদানের আরও সুযোগ সৃষ্টি করবে।
CG/CB/NS
(Visitor Counter : 75
রাষ্ট্রপতিরসচিবালয়
আগামীকাল দু-দিনের সফরে রাষ্ট্রপতি তামিলনাড়ু যাচ্ছেন
নয়াদিল্লি, ০৩ মে, ২০১৮
আগামীকাল দু-দিনের সফরে রাষ্ট্রপতি শ্রী রাম নাথ কোবিন্দ তামিলনাড়ু যাচ্ছেন। আগামীকাল তিনি ভেলোরস্থিত ক্রিশ্চান মেডিকেল কলেজের শতবার্ষিকী উৎসবে উপস্থিত থাকছেন। এরপর, ভেলোরেরই শ্রী নারায়ণ হাসপাতাল এবং গবেষণা কেন্দ্রের কিডনি প্রতিস্থাপন এবং হৃদ বিষয়ক ইউনিটের উদ্বোধন করবেন।
৫ মে রাষ্ট্রপতি প্রাক্তন রাষ্ট্রপতি জ্ঞানী জৈল সিং-এর জন্ম শতবার্ষিকী উৎসবে উপস্থিত থেকে তাঁর প্রতি শ্রদ্ধা জানাবেন। সেদিনই পরের দিকে মাদ্রাজ বিশ্ববিদ্যালয়ের ১৬০-তম সমাবর্তন উৎসবে তিনি উপস্থিত থাকবেন। এছাড়াও, তিনি উপস্থিত থাকবেন গুরুনানক কলেজের ৪২-তম সমাবর্তন উৎসবে। পাশাপাশি, তিনি ভেলোর-স্থিত গুরু অমর দাস ব্লক এবং শহীদ বাবা দীপ সিং প্রেক্ষাগৃহের উদ্বোধন করবেন।
CG/SSS/SB…
(Visitor Counter : 29
প্রতিরক্ষামন্ত্রক
কার্যকালের মেয়াদ বৃদ্ধি করতে ব্রহ্মোস ক্ষেপণাস্ত্রের পরীক্ষা সফল হ’ল
নয়াদিল্লি, ২৪ মে, ২০১৮
ওড়িশার বালাসোরের ইন্টিগ্রেটেড টেস্ট রেঞ্জ থেকে গত সোমবার  সকাল ১০টা ৪০ মিনিট নাগাদ সুপারসোনিক ক্রুজ ক্ষেপণাস্ত্র ‘ব্রহ্মোস’-এর সফল পরীক্ষা করা হয়। এই ক্ষেপণাস্ত্রের কার্যকালের মেয়াদ বৃদ্ধি করতেই পরীক্ষা চালানো হয়েছে। প্রতিরক্ষা গবেষণা ও উন্নয়ন সংস্থা  এবং ব্রহ্মোস ক্ষেপণাস্ত্রের যুক্ত বিজ্ঞানীরা পরীক্ষা প্রত্যক্ষ করেন।
ক্ষেপণাস্ত্রটি ছোড়ার পর তা পূর্ব নির্ধারিত দিশায় পৌঁছে যায় এবং গুরুত্বপূর্ণ কাজকর্ম সঠিকভাবে সম্পাদন করে।
ভারতের ডিআরডিও এবং রাশিয়ার এনপিওসম সংস্থার মধ্যে যৌথ উদ্যোগের নিদর্শন ‘ব্রহ্মোস’। ক্ষেপণাস্ত্রের পরীক্ষা সফল হওয়ায় ডিআরডিও এবং ব্রহ্মোস বিজ্ঞানী দলকে অভিনন্দন জানিয়ে প্রতিরক্ষা মন্ত্রী শ্রীমতী নির্মলা সীতারমণ বলেছেন, ভারতীয় সশস্ত্র বাহিনীগুলির অস্ত্র ভাণ্ডারে মজুত ক্ষেপণাস্ত্রগুলি পাল্টে ফেলার ব্যাপক খরচ বাঁচবে।
CG/BD/SB…
(Visitor Counter : 57
রেলমন্ত্রক
ভারতীয় রেল আইআরসিটিসি'র ওয়েবসাইট এবং অ্যাপে অনলাইনে টিকিট বুকিং এর সীমা বাড়িয়েছে
নতুন দিল্লি, ০৬ জুন, ২০২২
যাত্রী সাধারণের সুবিধার্থে ভারতীয় রেল এক মাসে একজন ব্যবহারকারীর আইডিতে সর্বাধিক টিকিট বুক করার সীমা ৬ টি থেকে বাড়িয়ে ১২ টি করেছে। আধার লিঙ্ক আইডি নয় এমন ক্ষেত্রেই এই সুবিধা দেওয়া হবে। অন্যদিকে, আধার লিঙ্ক আইডির ক্ষেত্রে টিকিট বুকিং এর সীমা এক মাসে ১২ থেকে বাড়িয়ে ২৪টি করা হয়েছে। এক্ষেত্রে যে টিকিট বুক করা হবে তার মধ্যে আধার লিঙ্ক আইডি রয়েছে এমন যাত্রীর আধারের মাধ্যমে তা যাচাই করা হবে।
এতদিন, ভারতীয় রেল আধার লিঙ্ক নেই এমন একজন ব্যবহারকারীর আইডির মাধ্যমে মাসে সর্বাধিক ৬ টি টিকিট আইআরসিটিসি'র ওয়েবসাইট অথবা অ্যাপের মাধ্যমে বুক করার সুযোগ দিত। অন্যদিকে, আধার লিঙ্ক রয়েছে এমন ব্যবহারকারীর ক্ষেত্রে আইডির মাধ্যমে মাসে ১২ টি টিকিট বুক করা যেত।
নতুন ব্যবস্থার ফলে রেল যাত্রীরা বিশেষভাবে উপকৃত হবেন।
CG/ SB
(Visitor Counter : 124
আইনওবিচারমন্ত্রক
বিচারপতি রবি বিজয়কুমার মালিমাথকে হিমাচল প্রদেশ হাইকোর্টের প্রধান বিচারপতি হিসাবে নিযুক্ত করা হয়েছে
নতুন দিল্লি, ২৮ জুন, ২০২১
ভারতের রাষ্ট্রপতি, সংবিধানের ২২৩ অনুচ্ছেদ অনুযায়ী প্রদত্ত ক্ষমতা প্রয়োগের দ্বারা হিমাচল প্রদেশ হাইকোর্টের বরিষ্ঠ বিচারপতি রবি বিজয়কুমার মালিমাথকে ওই আদালতের প্রধান বিচারপতির দায়িত্ব পালন করার জন্য নিযুক্ত করেছেন। হিমাচল প্রদেশ হাইকোর্টের প্রধান বিচারপতি লিংগপা নারায়ন স্বামী অবসর নেওয়ায় ২০২১-এর ১ জুলাই থেকে বিচারপতি রবি বিজয় কুমার মালি মাথকে দায়িত্বভার গ্রহণ করার কথা বলা হয়েছে। এ বিষয়ে একটি বিজ্ঞপ্তি আইন ও বিচার মন্ত্রকের বিচার বিভাগের পক্ষ থেকে আজ জারি করা হয়েছে।
বিচারপতি রবি বিজয় কুমার মালিমাথ একজন বিকম, এলএলবি। তিনি ১৯৮৭ সালের ২৮ জানুয়ারি আইনজীবী হিসেবে তালিকাভুক্ত হন। তিনি কর্ণাটক হাইকোর্ট, মাদ্রাজ হাইকোর্ট এবং ভারতের সুপ্রিম কোর্টে ২০ বছর প্র্যাকটিস করেন।
দেওয়ানী, ফৌজদারি, সাংবিধানিক, কোম্পানি বিষয়ক সহ বিভিন্ন বিষয়ে মামলা লড়েছেন। সাংবিধানিক আইন সংক্রান্ত বিষয়ে তিনি পারদর্শী। তিনি ব্যাঙ্গালোর বিশ্ববিদ্যালয় এবং কর্নাটকের কুভেম্পু বিশ্ববিদ্যালয়ের সঙ্গে যুক্ত ছিলেন। পরবর্তীকালে ২০০৮ সালের ১৮ ফেব্রুয়ারি তিনি কর্ণাটক হাইকোর্টের অতিরিক্ত বিচারপতি হিসেবে নিযুক্ত হন। স্থায়ী বিচারপতি হন ২০১০ সালের ১৭ ফেব্রুয়ারি। তিনি ২০১৯ সালের ৭ জানুয়ারি হিমাচল প্রদেশ হাইকোর্টে বদলি হয়ে যান।
CG/ SB
(Visitor Counter : 220
স্বাস্থ্যওপরিবারকল্যাণমন্ত্রক
কোভিড-১৯ : ভ্রান্ত বনাম প্রকৃত তথ্য
নির্বাচন কমিশনের সঙ্গে কেন্দ্রীয় স্বাস্থ্য মন্ত্রকের ৬ই জানুয়ারি বৈঠকের বিষয়ে সংবাদ মাধ্যমের প্রতিবেদনগুলি সঠিক তথ্য সম্বলিত নয়, সেগুলি ভিত্তিহীন ও বিভ্রান্তিকর
দেশের যে ৫টি রাজ্যে নির্বাচন হবে, সেখানকার কোভিড পরিস্থিতি এবং টিকাকরণ অভিযানের বিষয়ে কেন্দ্রীয় স্বাস্থ্য মন্ত্রক নির্বাচন কমিশনকে জানিয়েছে
নয়াদিল্লি, ০৭ জানুয়ারি, ২০২২
কেন্দ্রীয় স্বাস্থ্য ও পরিবার কল্যাণ মন্ত্রক ভারতের নির্বাচন কমিশনের সঙ্গে গতকাল একটি বৈঠকে মিলিত হয়। এই বৈঠকের বিষয়ে এক শ্রেণীর সংবাদ মাধ্যমের পক্ষ থেকে বলা হয়েছে যে, স্বাস্থ্য মন্ত্রক জানিয়েছে, যেসব রাজ্যে নির্বাচন হবে, সেখানে আশঙ্কার কিছু নেই এবং ঐ রাজ্যগুলিতে ওমিক্রন সংক্রমণের সংখ্যা খুবই কম। এ ধরনের প্রতিবেদনগুলি সঠিক তথ্য সম্বলিত নয়। সেগুলি ভিত্তিহীন এবং বিভ্রান্তিকর। মহামারীর সময়কালে ভুল তথ্য প্রচার করার প্রবণতা এই প্রতিবেদনগুলিতে স্পষ্ট।
কেন্দ্রীয় স্বাস্থ্য সচিব নির্বাচন কমিশনের সঙ্গে তাঁর বৈঠকের সময় দেশে-বিদেশে কোভিড এবং ওমিক্রন ভ্যারিয়েন্টের সংক্রমণের ফলে উদ্ভূত পরিস্থিতির চিত্র তুলে ধরেছেন। এ সংক্রান্ত একটি প্রতিবেদনে সচিব জানিয়েছেন, জনস্বাস্থ্যের বিষয়টি রাজ্য নিয়ন্ত্রণাধীন। কোভিড সংক্রমণ বৃদ্ধি পেলে কি কি ব্যবস্থা নেওয়া হবে, তা সংশ্লিষ্ট রাজ্য নিয়ে থাকে। ভোটমুখী পাঁচটি রাজ্য এবং ঐ রাজ্যগুলির প্রতিবেশী রাজ্যের কোভিড পরিস্থিতি নিয়ে বৈঠকে বিস্তারিত তথ্য তুলে ধরা হয়েছে।
CG/CB/SB
(
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ২১ ডিসেম্বর, ২০২১
দেশ জুড়ে টিকাকরণ অভিযানে এ পর্যন্ত ১৩৮ কোটি ৩৫ লক্ষ টিকা দেওয়া হয়েছে।
দেশে সুস্পষ্টভাবে কোভিড আক্রান্তের সংখ্যা বর্তমানে ৭৯ হাজার ৯৭, যা ৫৭৪ দিনে সর্বনিম্ন।
দেশে সুস্পষ্টভাবে করোনায় আক্রান্তের হার মোট আক্রান্তের ১ শতাংশের নীচে নেমে বর্তমানে ০২৩ শতাংশ, যা ২০২০-র মার্চ থেকে সর্বনিম্ন।
সুস্থতার হার বর্তমানে ৯৮.৪০ শতাংশ, যা ২০২০-র মার্চ থেকে সর্বাধিক।
দেশে গত ২৪ ঘণ্টায় সুস্থ হয়েছেন ৮ হাজার ৪৩ জন। এর ফলে, মোট সুস্থতার সংখ্যা ৩ কোটি ৪১ লক্ষ ৯৫ হাজার ৬০।
দেশে গত ২৪ ঘণ্টায় নতুন করে আক্রান্ত ৫ হাজার ৩২৬ জন, যা ৫৮১ দিনে সর্বনিম্ন।
দৈনিক-ভিত্তিতে আক্রান্তের হার ০.৫৩ শতাংশ, যা ৭৮ দিন ২ শতাংশের নীচে।
সাপ্তাহিক-ভিত্তিতে আক্রান্তের হার ০.৫৯ শতাংশ, যা গত ৩৭ দিন ১ শতাংশের নীচে।
এখনও পর্যন্ত নমুনা পরীক্ষার সংখ্যা ৬৬ কোটি ৬১ লক্ষ।
পশ্চিমবঙ্গে করোনার নতুন প্রজাতি ওমিক্রমে আক্রান্তের সংখ্যা ১। চিকিৎসাধীন একজন সুস্থ হয়েছেন।
CG/BD/SB
(Visitor Counter : 121
প্রধানমন্ত্রীরদপ্তর
সতীশ গুজরালের প্রয়াণে প্রধানমন্ত্রীর শোকবার্তা
নতুনদিল্লী, ২৭ মার্চ, ২০২০
প্রধানমন্ত্রী শ্রী নরেন্দ্র মোদী সতীশ গুজরালের প্রয়াণে শোক ব্যক্ত করেছেন।
এক শোকবার্তায় প্রধানমন্ত্রী বলেছেন, “সতীশ গুজরালজি ছিলেন বহুমুখী প্রতিভা সম্পন্ন। তাঁর সৃজনশীলতা এবং সঙ্কল্পর জন্য তিনি ছিলেন শ্রদ্ধার পাত্র। প্রতিকূল অবস্থার মধ্যে থেকেও তিনি নিজ লক্ষ্য থেকে বিচ্যুত হন নি। প্রজ্ঞা তাঁর ব্যপ্তিকে বৃদ্ধি করেছে, কিন্তু তিনি শিকড়কে ভুলে যান নি। তাঁর প্রয়াণে গভীর দুঃখ প্রকাশ করছি। ওঁ শান্তি” ।
CG/CB
(Visitor Counter : 87
মানবসম্পদবিকাশমন্ত্রক
বিদ্যালয়ের পাঠ্যসূচি ও স্কুল ব্যাগের বোঝা কমাতে বিশেষ সরকারি উদ্যোগ
নয়াদিল্লি, ২৬ জুলাই, ২০১৮
পাঠ্যসূচি এবং স্কুল ব্যাগের বোঝা কমাতে বেশ কয়েকটি উদ্যোগ নিয়েছে কেন্দ্রীয় সরকার। শিক্ষা, গবেষণা ও প্রশিক্ষণ সম্পর্কিত জাতীয় পরিষদ  প্রথম ও দ্বিতীয় শ্রেণীর জন্য ভাষা ও গণিত বিষয়ে মাত্র দুটি বইয়ের সুপারিশ করেছে। অন্যদিকে, তৃতীয় থেকে পঞ্চম শ্রেণী পর্যন্ত ভাষা, পরিবেশ বিজ্ঞান ও গণিত বিষয়ে মাত্র তিনটি বই রাখার প্রস্তাব দেওয়া হয়েছে পরিষদের পক্ষ থেকে। ওয়েবসাইট  এবং মোবাইল ফোনের মাধ্যমে সমস্ত পাঠ্য পুস্তক ছাত্রছাত্রীদের নাগালে নিয়ে আসারও ব্যবস্থা করা হয়েছে।
কেন্দ্রীয় মাধ্যমিক শিক্ষা পর্ষদ  অনুমোদিত স্কুলগুলিকে নির্দেশ দেওয়া হয়েছে ছাত্রছাত্রীদের দ্বিতীয় শ্রেণী পর্যন্ত যাতে কোন স্কুল ব্যাগ নিয়ে আসতে না হয় তা চালু ও নিশ্চিত করতে। কেন্দ্রীয় বিদ্যালয় সংগঠনের পক্ষ থেকে ‘ই-প্রজ্ঞা’ নামে একটি কর্মসুচি রূপায়ণের আওতায় ২৫টি কেন্দ্রীয় বিদ্যালয়ের সপ্তম শ্রেণীর ছাত্রছাত্রীদের মধ্যে ৫ হাজার ট্যাবলেট বন্টনের ব্যবস্থা করা হয়েছে। স্কুল ব্যাগের বোঝা কমানোর জন্যই এই বিশেষ উদ্যোগ। শিক্ষকরা ক্লাসরুমে ট্যাবলেট ব্যবহার করে বিজ্ঞান ও গণিতের মতো বিষয়গুলি সম্পর্কে ছাত্রছাত্রীদের শিক্ষা দেবেন।
আজ রাজ্যসভায় এক প্রশ্নের লিখিত জবাবে এই তথ্য পেশ করে কেন্দ্রীয় মানবসম্পদ বিকাশ প্রতিমন্ত্রী শ্রী উপেন্দ্র কুশওয়াহা বলেন যে শিক্ষা হল সংবিধান অনুযায়ী কেন্দ্র ও রাজ্য উভয়েরই একটি যুগ্ম দায়িত্ব। দেশের অধিকাংশ স্কুলই রয়েছে রাজ্য সরকারগুলির দায়িত্ব ও নিয়ন্ত্রণাধীনে। তাই, স্কুল পড়ুয়াদের স্কুল ব্যাগের বোঝা কমাতে সংশ্লিষ্ট রাজ্য ও কেন্দ্রশাসিত সরকারগুলিকে উপযুক্ত পদক্ষেপ গ্রহণে উদ্যোগী হতে হবে।
CG/SKD/DM/…
(Visitor Counter : 56
প্রধানমন্ত্রীরদপ্তর
প্রধানমন্ত্রী সিএসআইআর সোসাইটির বৈঠকে পৌরহিত্য করলেন
নতুন দিল্লি, ১৪ ফেব্রুয়ারি, ২০২০
প্রধানমন্ত্রী শ্রী নরেন্দ্র মোদী নতুন দিল্লিতে সিএসআইআর সোসাইটির বৈঠকে পৌরহিত্য করেন।
তাঁকে সিএসআইআর-এর কাজের বিষয়ে বিস্তারিত জানানো হয়। প্রধানমন্ত্রী এই সংস্থার কাজের প্রশংসা করেন এবং এর ভবিষ্যৎ কর্মপদ্ধতির বিষয়ে পরামর্শ দেন।
শ্রী মোদী কম্পিউটারের মাধ্যমে পরীক্ষাগার গড়ে তোলার উপর গুরুত্ব দেন যার সাহায্যে দেশের প্রতি কোণায় সব শাখার ছাত্রছাত্রীদের কাছে বিজ্ঞান পৌছোতে পারবে। তিনি তরুণ ছাত্রছাত্রীদের বিজ্ঞানের প্রতি আকৃষ্ট করার প্রয়োজনীয়তার কথা বলেন, যার ফলে আগামী প্রজন্মের মধ্যে বিজ্ঞানমনস্কতা সুদৃঢ় হবে। তিনি বিশ্বের বিভিন্ন প্রান্তে ভারতীয়রা যে সব গবেষণা ও উন্নয়নমূলক কাজে জড়িত রয়েছেন, সেগুলির মধ্যে সমন্বয় বৃদ্ধিরও প্রস্তাব দেন।
ভারতের যে বিষয়গুলি অত্যন্ত গুরুত্বপূর্ণ সেগুলি নিয়ে বিজ্ঞানীদের কাজ করার তিনি আহ্বান জানান। প্রধানমন্ত্রী বলেন সিএসআইআর-এর বর্তমান সময়ের নানা সামাজিক সমস্যা নিয়ে কাজ করা উচিৎ। এর মধ্যে রয়েছে জল সংরক্ষণ ও অপুষ্টিজনিত সমস্যা౼ যা নানা কৃষি পণ্যের মাধ্যমে সমাধান করতে হবে।
প্রধানমন্ত্রী ফাইভজি, কৃত্রিম মেধা এবং পুণর্নবীকরণযোগ্য শক্তি সঞ্চয়ের জন্য স্বল্পমূল্যের ও দীর্ঘমেয়াদী ব্যাটারি উদ্ভাবনের মত বিষয়গুলি নিয়ে বিজ্ঞানীদের কাজ করার আবেদন জানান। শ্রী মোদী বিশ্বমানের সামগ্রী উৎপাদনের জন্য চিরাচরিত জ্ঞান ও আধুনিক বিজ্ঞানের মধ্যে মেলবন্ধনের উপর গুরুত্ব দেন। এর পাশাপাশি তিনি উদ্ভাবনমূলক পণ্যের বাণিজ্যিকিকরণের উপরও জোর দেন।
প্রধানমন্ত্রী সিএসআইআর-এর বৈজ্ঞানিক সম্প্রদায়কে সাধারণ মানুষের জীবনের মানোন্নয়নের উপর কাজ করার আহ্বান জানান।
SSS/CB
(Visitor Counter : 80
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৯৩ কোটি ৫৩ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১৮ কোটি ৪৭ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ০৮ মে, ২০২২
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরও বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ১৯৩ কোটি ৫৩ লক্ষ ৫৮ হাজার ৮৬৫টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৮ কোটি ৪৭ লক্ষ ৬০ হাজার ৯৬৫টি টিকার ডোজ হাতে রয়েছে।
CG/CB/SB
(Visitor Counter : 68
নীতিআয়োগ
নতুন ভারতে স্বাস্থ্য ব্যবস্থা : কাঠামো গঠন – সংস্কারের সম্ভাব্য রূপরেখা শীর্ষক বিষয়ে নীতি আয়োগ প্রতিবেদন প্রকাশ করবে
নয়াদিল্লি, ১৫ নভেম্বর, ২০১৯
নীতি আয়োগ আগামী সোমবার নতুন দিল্লিতে এক অনুষ্ঠানে নতুন ভারতে স্বাস্থ্য ব্যবস্থা : কাঠামো গঠন – সংস্কারের সম্ভাব্য রূপরেখা শীর্ষক বিষয়ে একটি প্রতিবেদন প্রকাশ করবে। উল্লেখ করা যেতে পারে, গত বছর ডেভেলপমেন্ট ডায়ালগ নিয়ে জাতীয় স্তরে আয়োজিত কর্মশিবিরে বিভিন্ন বিষয় নিয়ে আলাপ-আলোচনা ও সংশ্লিষ্ট ক্ষেত্রে গৃহীত পদক্ষেপগুলির সমন্বয়ে এই প্রতিবেদন রচিত হয়েছে। আয়োগের ভাইস চেয়ারম্যান ডঃ রাজীব কুমার প্রতিবেদন প্রকাশ করবেন। এই উপলক্ষে বিল ও মেলিন্ডা গেটস্ ফাউন্ডেশনের সহ-সভাপতি বিল গেটস্ তথা একাধিক জাতীয় ও আন্তর্জাতিক শিক্ষা প্রতিষ্ঠানের প্রতিনিধিরা উপস্থিত থাকবেন।
নীতি আয়োগের এই প্রতিবেদনে স্বাস্থ্য পরিষেবা, স্বাস্থ্য ক্ষেত্রের সঙ্গে জড়িত বিভিন্ন ঝুঁকি এবং স্বাস্থ্য ব্যবস্থায় ডিজিটাল পদ্ধতির প্রয়োগ সম্পর্কে একাধিক অসম্পূর্ণ বিষয়কে একত্রিত করে ভারতের স্বাস্থ্য ব্যবস্থার হালহকিকত উল্লেখ করা হয়েছে। বর্তমান স্বাস্থ্য ব্যবস্থায় ঘাটতি এবং অদূর ভবিষ্যতে দেশের সামনে যে চ্যালেঞ্জগুলি রয়েছে, তার মোকাবিলায় স্বাস্থ্য ব্যবস্থাকে আরও মজবুত করার লক্ষ্যে আন্তরিক প্রয়াসগুলির ওপর প্রতিবেদনে গুরুত্ব দেওয়া হয়েছে। এই প্রতিবেদনে, সরকারি স্বাস্থ্য ক্ষেত্র থেকে সংগৃহীত বিভিন্ন তথ্য এসিসিইএসএস এবং বেসরকারি স্বাস্থ্য ক্ষেত্র থেকে সংগৃহীত তথ্য পিডব্লিউসি নামে একটি সংস্থা থেকে পাওয়া গেছে। তথ্য সংগ্রহের কাজে যুক্ত সমস্ত বিশেষজ্ঞ ও বিভিন্ন সংগঠনকেও নীতি আয়োগের পক্ষ থেকে অভিনন্দন জানানো হয়েছে।
উল্লেখ করা যেতে পারে, নীতি আয়োগ গত বছরের ৩০শে নভেম্বর নতুন ভারতে স্বাস্থ্য ব্যবস্থা : কাঠামো গঠন – সংস্কারের সম্ভাব্য রূপরেখা নিয়ে একাধিক কর্মশিবির আয়োজনের সূচনা করে। উদ্দেশ্য ছিল, নতুন ভারত গঠনের লক্ষ্যে আলাপ-আলোচনা ও তর্ক-বিতর্কের মধ্য দিয়ে উন্নয়নমূলক উদ্যোগগুলিকে আরও এগিয়ে নিয়ে যাওয়া।
CG/BD/SB
(Visitor Counter : 116
নির্বাচনকমিশন
অন্ধ্রপ্রদেশ আইন পরিষদের বিধায়কদের নিয়ে রাজ্যসভার জন্য দ্বিবার্ষিক নির্বাচন – ভোট ৬ই জুলাই
নয়াদিল্লি, ১৫ জুন, ২০২০
অন্ধ্রপ্রদেশ বিধানসভার সদস্যদের দ্বারা নির্বাচিত রাজ্যসভার ১ জন সদস্যের মেয়াদ ২০২৩ সালের ২৯শে মার্চ শেষ হচ্ছে। কিন্তু রাজ্যসভার এই সদস্য শ্রী দোক্কা মানিক্যভারা প্রসাদ গত ৯ই মার্চ ইস্তফা দেওয়ায় এই আসনটি শূন্য হয়ে পড়ে।
এই প্রেক্ষিতে রাজ্য মুখ্য নির্বাচন কমিশনারের কাছ থেকে প্রয়োজনীয় তথ্য পাওয়ার পর নির্বাচন কমিশন রাজ্য বিধানসভার সদস্যদের ভোটাধিকারের ভিত্তিতে জয়ী প্রার্থীকে রাজ্যসভার ঐ আসনে মনোনয়নের জন্য ভোট গ্রহণ সংক্রান্ত দিনক্ষণ প্রকাশ করেছে। রাজ্যসভার ঐ শূন্যপদে নির্বাচনের জন্য বিজ্ঞপ্তি জারি হবে আগামী ১৮ই জুন। মনোনয়নপত্র জমা দেওয়ার শেষ তারিখ ২৫শে জুন। জমা পড়া মনোনয়নপত্রগুলি খতিয়ে দেখা হবে ২৬শে জুন। মনোনয়নপত্র প্রত্যাহারের শেষ তারিখ ২৯শে জুন। ভোট গ্রহণ করা হবে আগামী ৬ই জুলাই এবং ভোট নেওয়া হবে সকাল ৯টা থেকে বিকেল ৪টে পর্যন্ত। ভোট গণনা হবে সেদিনই বিকেল ৫টায়। সমগ্র নির্বাচনী প্রক্রিয়া শেষ করতে হবে আগামী ৮ই জুলাইয়ের মধ্যে।
নির্বাচন কমিশন অবাধ ও সুষ্ঠু নির্বাচনের জন্য প্রয়োজনীয় ব্যবস্থা গ্রহণ করছে। এছাড়াও, রাজ্যের মুখ্যসচিবকে কোভিড-১৯ মহামারীর প্রেক্ষিতে নির্বাচনের সময় সংশ্লিষ্ট সমস্ত নীতি-নির্দেশিকা মেনে চলার বিষয়গুলি সুনিশ্চিত করতে উচ্চ পদস্থ এক আধিকারিককে নিয়োগ করার নির্দেশ দেওয়া হয়েছে।
(CG/BD/SB